El catalanismu políticu, de vieyo, vien intentando ser una fuercia que condicione gobiernos, y foi asina les más de les veces, na llexislatura pasada al traviés dERC, va  cuatro llexislatures, na primera del PP gracies a CiU y na anterior col PSOE otra vegada CiU. Les fuercies catalanes podíen mandar nEspaña, en toos nós, defender nella los sos intereses (dafechu llexítimos, per otru llau) y xugar al equilibru. Mentantu que les fuercies nacionaliegues vasques yeren dafechu incapaces a imponer eso. Con ello, au quiero aportar, ye al puntu de quel nacionalismu-federalista nAsturies nun tien futuru dalu por una razón bien cenciella: Nel casu de quel PAS, AA, UNA o cualaquier  otra opción asturiana, sacare la metá de los votos (o yá flipándonos, el 100 por 100 de los votos!) namái que sedríen 8 escaños, el 100% de los asturianos somos munchos menos quel 20% de los catalanes que pueden votar a Esquerra, poro, nós, pola nuesa falta de población (y descaños, que ye a la fin lo que cuenta), nun tenemos la capacidá de condicionar les polítiques. Gallegos y vascos son el duple de nós, pero nun son 16 escaños, son abondos más, por mor de que tienen el so territoriu dixebráu en bien de  provincies estremaes que-yos dan diputaos pola caraporque cualaquier provincia, anque namái que viva nella una persona, tien drechu a 2 diputaos... Mentantu Euskadi recibe 2 diputaos per Vizcaya, 2 per guipuzcoa y 2 per Álava (ello ye, recibe 6) y distribui los demás per población, Galicia recibe de mano yá 8 y distribui los demás por población. Ello ye, que mientres qua nós mos toquen 8 diputaos, 2 por ser provincia, 6 por ser un millón. Galicia recibe de mano 8 por tener 4 provincies, y dán-y  llueu abondos más por tener 2 millones. 